Diari Oficial de la Generalitat Valenciana


Sumari del DOGV 6722, del 27-02-2012 (2012/1701)

RESOLUCIÓ de 13 de febrer de 2012, de l'Institut Valencià de Finances, per la qual s'adjudiquen i s'acorda l'emissió, amb data 15 de febrer de 2012, de Pagarés de la Generalitat Valenciana corresponents a l'oferta pública de subscripció número TM340 (tram inversor individual).
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6722

Data del DOGV
:   27-02-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/1701


Data del document
:   13-02-2012

Organisme emissor
:   Institut Valencià de Finances

Tipus de document
:   Resolució

RESOLUCIÓ de 13 de febrer de 2012, de l'Institut Valencià de Finances, per la qual s'adjudiquen i s'acorda l'emissió, amb data 15 de febrer de 2012, de Pagarés de la Generalitat Valenciana corresponents a l'oferta pública de subscripció número TM340 (tram inversor individual). [2012/1701]  
Les lleis anuals de pressupostos establixen els límits per al deute de la Generalitat Valenciana. L'Orde de 19 de novembre de 2003, de la Conselleria d'Economia, Hisenda i Ocupació, així com la Resolució de 10 de desembre de 2003, de l'Institut Valencià de Finances, que la desplega, regulen i especifiquen les característiques de les emissions de Pagarés que realitza la Generalitat Valenciana en el tram inversor individual.  
El Decret 94/1996, de 21 de maig, del Govern Valencià, així com l'Orde de 23 de setembre de 1998, de la Conselleria d'Economia, Hisenda i Administració Pública, i el Decret 83/1994, de 26 d'abril, del Govern Valencià, pel qual s'aprova el Reglament de l'Institut Valencià de Finances, atribuïxen com a competències de l'Institut Valencià de Finances la gestió de l'endeutament de la Generalitat Valenciana i les seues entitats autònomes i empreses.  
Convocada l'oferta pública de subscripció número TM340 de Pagarés de la Generalitat Valenciana en el tram inversor individual el passat dia 6 de febrer de 2012, l'Institut Valencià de Finances, de conformitat amb la normativa vigent, resol:  
  
Primer  
Adjudicar als subscriptors acceptats en l'oferta pública núm. TM340 Pagarés de la Generalitat Valenciana per un import nominal total de 9.000,00 €, distribuïts en els terminis segons l'annex de la present resolució.  
  
Segon  
Les característiques dels pagarés emesos per als diferents terminis, així com els imports totals a desemborsar i els interessos corresponents, són els que s'especifiquen en el mencionat annex.  
  
Tercer  
Acordar l'emissió de Pagarés de la Generalitat Valenciana amb data 15 de febrer de 2012, corresponent al tram inversor individual, sota la representació d'anotacions en compte pels terminis i pels imports adjudicats indicats en el mencionat annex.  
  
Quart  
Designar la Borsa de Valors de València com a mercat organitzat en el qual es negociaran els valors emesos en virtut d'esta resolució, i el Servici d'Anotacions en Compte i Liquidació de la mencionada Borsa de Valors és l'encarregat del registre de les anotacions en compte.  
  
  
València, 13 de febrer de 2012.- El director general:Jorge Vela Bargues.  
  
  
ANNEX / ANEXO  
  
TRAM MINORISTA / TRAMO MINORISTA  
  
  
  
  
Característiques dels valors a emetre / Características de los valores a emitir:  
  
  
  
  
Resultat de l'adjudicació / Resultado de la adjudicación:  
  
